钦定古今图书集成/明伦汇编/闺媛典/第204卷 > 洪绍基妻项氏
## 钦定古今图书集成/明伦汇编/闺媛典/第204卷 > 洪绍基妻项氏

按《嘉兴县志》：“项氏，洪绍基妻。洪为武部员外郎烝之
子，能文章，举茂才，早亡。氏年十九，哀痛绝粒。其大父
慰解数四，乃勉进一餐，脱簪珥，捐奁具，竭力葬洪于
武部墓侧，虚一穴以自待。会洪兄孝廉世基生子，氏
欲后之。已而子殇，氏哀痛遘疾，几不起。大父携之归，
处一室，扃户织纴，以给衣食，终身不见戚党。万历间”，
诏举节义，其父欲以事闻，力谢曰：“夫夭子殇，天之降
祸也棘矣，而我乃以之得名，则是幸祸而逆天也，休
矣。”年六十有八而没，苦节五十馀年。